CELEX: 32020D1016
Language: et
Date: 2020-06-24 00:00:00
Title: Euroopa Keskpanga otsus (EL) 2020/1016, 24. juuni 2020, tiheda koostöö alustamise kohta Euroopa Keskpanga ja Hrvatska Narodna Banka vahel (EKP/2020/31)

13.7.2020   
               
               
                  ET
               
               
                  Euroopa Liidu Teataja
               
               
                  LI 224/4
               
            
         EUROOPA KESKPANGA OTSUS (EL) 2020/1016,
         24. juuni 2020,
         tiheda koostöö alustamise kohta Euroopa Keskpanga ja Hrvatska Narodna Banka vahel (EKP/2020/31)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu määrust (EL) nr 1024/2013, 15. oktoober 2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga, (1) eelkõige selle artiklit 7,
         ning arvestades järgmist:
         
                     (1)
                  
                  
                     27. mail 2019 esitas Horvaatia Vabariik Euroopa Keskpangale (EKP) taotluse alustada tihedat koostööd EKP ja Hrvatska Narodna Banka (edaspidi HNB) vahel määruse (EL) nr 1024/2013 artikli 7 kohaselt.
                  
               
                     (2)
                  
                  
                     12. juulil 2019 ja 7. aprillil 2020 võttis Horvaatia Vabariik vastu riigisisesed õigusaktid, mis sätestavad HNB kohustuse võtta vastu EKP poolt nõutavad järelevalve alla kuuluvate üksustega seotud õigusaktid ning EKP poolt määruse (EL) nr 1024/2013 alusel vastu võetud õigusaktide siduvuse ja täitmiselepööratavuse Horvaatia Vabariigis. EKP hindas neid õigusakte praktilise rakendamise seisukohast.
                  
               
                     (3)
                  
                  
                     5. juunil 2020 lõpetas EKP Horvaatia Vabariigis asutatud teatavate krediidiasutuste põhjaliku hindamise. Samal kuupäeval kiitis HNB põhjaliku hindamise tulemused heaks.
                  
               
                     (4)
                  
                  
                     16. juunil 2020 esitas EKP Horvaatia Vabariigile oma eelhinnangu taotluse kohta alustada tihedat koostööd ja andis talle võimaluse märkuste esitamiseks. Horvaatia Vabariigi 20. juuni 2020 vastuses nõustuti hinnanguga ja märkusi ei esitatud.
                  
               
                     (5)
                  
                  
                     Otsuse EKP/2014/5 (2) artikli 5 lõike 1 kohaselt võtab EKP vastu otsuse tiheda koostöö alustamise kohta ja adresseerib selle taotlevate liikmesriigile, kui EKP leiab, et määruse (EL) nr 1024/2013 artikli 7 lõike 2 punktide a kuni c kriteeriumid on täidetud.
                  
               
                     (6)
                  
                  
                     Otsuse EKP/2014/5 artikli 5 lõike 2 kohaselt tuleb tiheda koostöö alustamise otsuses osutada järelevalveülesannete EKP-le üleandmise üksikasjad ja tiheda koostöö alguskuupäev,
                  
               ON VASTU VÕTNUD KÄESOLEVA OTSUSE:
         
            Artikkel 1
            Tiheda koostöö alustamine EKP ja HNB vahel
            
               1.   Horvaatia Vabariigi poolt esitatud teabe põhjal teeb EKP järelduse, et määruse (EL) nr 1024/2013 artikli 7 lõike 2 punktide a kuni c kriteeriumid HNBga tiheda koostöö alustamiseks on täidetud.
            
            
               2.   Määruse (EL) nr 1024/2013 artikli 7 lõike 2 kohaselt alustatakse käesoleva otsuse alusel tihedat koostööd EKP ja HNB vahel eesmärgiga teostada ülesandeid määruse (EL) nr 1024/2013 artikli 4 lõigetes 1 ja 2 ning artiklis 5 osutatud valdkondades seoses Horvaatia Vabariigis asutatud järelevalve alla kuuluvate üksustega.
            
         
         
            Artikkel 2
            Mõisted
            Käesolevas otsuses kohaldatakse Euroopa Keskpanga määruse (EL) nr 468/2014 (EKP/2014/17) (3) mõisteid.
         
         
            Artikkel 3
            Lojaalse koostöö ja teabevahetuse kohustus
            Alates käesoleva otsuse kohaldamise kuupäevast kehtib EKP ja HNB suhtes lojaalse koostöö ja teabevahetuse kohustus määruse (EL) nr 1024/2013 artikli 6 lõike 2 alusel.
         
         
            Artikkel 4
            EKP ja HNB vahelise tiheda koostöö alustamise kuupäev
            
               1.   EKP ja HNB vahelise tiheda koostöö alustamise kuupäev on 1. oktoober 2020.
            
            
               2.   Olenemata lõikest 1 loetakse EKP ja HNB vahelise tiheda koostöö alustamise kuupäevaks käesoleva otsuse kohaldamise kuupäev Horvaatia Vabariigis asutatud järelevalve alla kuuluvate oluliste üksuste tuvastamise eesmärgil määruse (EL) nr 468/2014 (EKP/2014/17) artikli 110 kohaselt.
            
         
         
            Artikkel 5
            Järelevalveülesannete EKP-le üleandmise üksikasjad
            
               1.   Määruse (EL) nr 1024/2013 artikli 4 lõigetes 1 ja 2 ning artiklis 5 osutatud valdkondades teostab EKP ülesandeid seoses Horvaatia Vabariigis asutatud järelevalve alla kuuluvate üksustega alates 1. oktoobrist 2020.
            
            
               2.   Alates sellest kuupäevast:
               
                           a)
                        
                        
                           HNB esindaja osaleb EKP järelevalvenõukogus hääleõigusega kooskõlas määruse (EL) nr 1024/2013 artikliga 26;
                        
                     
                           b)
                        
                        
                           HNB esindaja osaleb kohastel juhtudel järelevalvenõukogu juhtkomitees hääleõigusega kooskõlas Euroopa Keskpanga järelevalvenõukogu kodukorra (4) artiklitega 11 ja 12;
                        
                     
                           c)
                        
                        
                           kooskõlas oma siseeeskirjadega osalevad HNB esindajad muudes komiteedes ja allstruktuurides, aidates kaasa EKP töös usaldatavusnõuete täitmise järelevalvega seotud poliitika küsimustes seoses EKP ülesannetega määruse (EL) nr 1024/2013 alusel.
                        
                     
            
               3.   Erandina lõikest 2 osaleb HNB esindaja EKP järelevalvenõukogus hääleõigusega aruteludel, kui EKP võtab vastu juhised seoses Horvaatia Vabariigis asutatud järelevalve alla kuuluvate oluliste üksuste tuvastamisega määruse (EL) nr 468/2014 (EKP/2014/17) artikli 110 alusel alates käesoleva otsuse kohaldamise kuupäevast.
            
            
               4.   Kui EKP on teatanud, et ta on HNB-le adresseerinud juhised Horvaatia Vabariigis asutatud järelevalve alla kuuluvate oluliste üksuste tuvastamiseks määruse (EL) nr 468/2014 (EKP/2014/17) artikli 110 alusel, nimetab HNB määruse (EL) nr 468/2014 (EKP/2014/17) artikli 115 lõike 3 alusel ametisse asjaomaste ühiste järelevalverühmade allkoordinaatorid ja teatab sellest EKP-le ebakohase viivituseta.
            
            
               5.   Kui EKP on teatanud, et ta on HNB-le adresseerinud juhised Horvaatia Vabariigis asutatud järelevalve alla kuuluvate oluliste üksuste tuvastamiseks määruse (EL) nr 468/2014 (EKP/2014/17) artikli 110 alusel, käsitleb HNB kõiki menetlusi, mis on ametlikult alustatud ja otsuse ootel, kuid mida ei saa lõpetada enne 1. oktoobrit 2020, käimasolevate menetlustena määruse (EL) nr 468/2014 (EKP/2014/17) artikli 48 alusel. Käimasolevate menetlustena käsitletakse menetlusi, mis on seotud ülesannetega määruse (EL) nr 1024/2013 artikli 4 lõike 1 punktides a ja c osutatud valdkondades.
            
         
         
            Artikkel 6
            Jõustumine
            Käesolev otsus jõustub neljateistkümnendal päeval pärast selle avaldamist Euroopa Liidu Teatajas.
         
         
            Frankfurt Maini ääres, 24. juuni 2020
            
               
                  EKP president
               
               Christine LAGARDE
            
         
         
            (1)  ELT L 287, 29.10.2013, lk 63.
         
            (2)  Euroopa Keskpanga otsus 2014/434/EL, 31. jaanuar 2014, tiheda koostöö kohta pädevate asutustega osalevates liikmesriikides, mille rahaühik ei ole euro (EKP/2014/5) (ELT L 198, 5.7.2014, lk 7).
         
            (3)  Euroopa Keskpanga määrus (EL) nr 468/2014, 16. aprill 2014, millega kehtestatakse raamistik Euroopa Keskpanga ja riiklike pädevate asutuste vaheliseks ning riiklike määratud asutustega tehtavaks koostööks ühtse järelevalvemehhanismi raames (SSMi raammäärus) (EKP/2014/17) (ELT L 141, 14.5.2014, lk 1).
         
            (4)  Euroopa Keskpanga järelevalvenõukogu kodukord (ELT L 182, 21.6.2014, lk 56).